**Nagyacsád Község Önkormányzata**

**8521 Nagyacsád, Deák Ferenc u. 1-3.**

**ikt.szám: ……../2017.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2017. október 25-én 17 óra 30 perckor megtartott rendkívüli nyilvános testületi üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

 Szalóky Nándor Polgármester

 Szakács Balázsné alpolgármester

 Szórád Zoltán

 képviselők

**Távol van**: Gyenge András

 Tima Zoltán Ferenc

**Tanácskozási joggal jelen van:** Novák Edit aljegyző

**Érdeklődő:** -

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 3 fő jelen van. Gyenge András és Tima Zoltán Ferenc képviselők távolmaradásukat előre jelezték. Az ülést megnyitja. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 3 igen szavazattal, tartózkodás és ellenszavazat nélkül a következő határozatot hozta:

**55/2017.(X.25.) önkormányzati határozat**

Nagyacsád Község Önkormányzatának képviselő-testülete 2017. október 25-i ülésének napirendjét az alábbiak szerint határozza meg:

1. Fix Pont Önkormányzati Feladatellátó Társulás Társulási Megállapodás Módosítás

Előadó:polgármester

1. Iskolai Körzethatár megállapítása

Előadó: polgármester

1. Vegyes ügyek

 Előadó:polgármester

**Napirendek tárgyalása:**

1. Fix Pont Önkormányzati Feladatellátó Társulás Társulási Megállapodás Módosítás

Előadó:polgármester

Szalóky Nándor polgármester ismerteti az előterjesztés tartalmát. Székhely módosítás történt, valamint a házi segítségnyújtás feladatba érkezett új település.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő határozatot hozta:

**56/2017. (X.25.) önkormányzati határozat**

Nagyacsád község Önkormányzat Képviselő-testülete jelen határozatával úgy döntött, hogy a FIX-PONT Önkormányzati Feladatellátó Társulás Társulási Megállapodásának módosítását, valamint annak új egységes szerkezetű Társulási Megállapodását az előterjesztésnek megfelelően elfogadja.

Felelős: polgármester

Határidő: azonnal

2)Iskolai Körzethatár megállapítása

Előadó: polgármester

Szalóky Nándor polgármester elmondja, hogy az iskolai körzethatár meghatározásakor továbbra is a Nemesgörzsöny településen található Vargha Gyula Református Általános Iskola került kijelölésre. Halmozottan hátrányos gyermek a településen nincs.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő határozatot hozta:

**57/2017.(X.25.) önkormányzati határozat**

Nagyacsád Község Önkormányzat Képviselő-testülete úgy döntött, hogy a Veszprém Megyei Kormányhivatal által közzétett kötelező felvételt biztosító általános iskoláinak, körzethatárainak meghatározásának tervezetét Nagyacsád Község vonatkozásában jóváhagyja.

Nagyacsád község jegyzőjének nyilvántartásában halmozottan hátrányos helyzetű általános iskolába járó gyermekek létszáma 0 fő.

Felelős: polgármester

Határidő:2017.10.31.

**3)Vegyes ügyek**

**Előadó:polgármester**

Szalóky Nándor polgármester elmondja, hogy szükséges a Helyi Esélyegyenlőségi Program felülvizsgálata. 2013-ban készült, kétévente szükséges felülvizsgálni. Az intézkedési tervben a lejárt határidők kerültek módosításra.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő határozatot hozta:

**58/2017.(X.25.) önkormányzati határozat**

Nagyacsád Község Önkormányzatának Képviselő-testülete a Nagyacsád Helyi Esélyegyenlőségi Programja felülvizsgálata keretében annak módosítását, valamint annak egységes szerkezetét jóváhagyja.

Határidő: Folyamatos

Felelős: Polgármester

Szalóky Nándor polgármester elmondja, hogy a Pápakörnyéki Önkormányzatok Feladatellátó Társulása szintén megküldte a térítési díjra, valamint a Társulási megállapodás módosításra vonatkozó előterjesztését. A házi segítségnyújtás feladatból kilépő települések, valamint a lakosságszám adatok módosítása miatt szükséges módosítani.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő határozatot hozta:

**59/2017.(X.25.) önkormányzati határozat**

Nagyacsád Község Önkormányzatának Képviselő-testülete a Pápakörnyéki Önkormányzatok Feladatellátó Társulás Társulási Tanácsa 11/2017. (X. 12.) határozatával jóváhagyott intézményi térítési díj, 12/2017. (X. 12.) határozat szerint önkormányzati rendeletben történő megállapításával egyetért.

Határidő: Folyamatos

Felelős: Polgármester

Szalóky Nándor polgármester kéri, hogy szavazzanak a Társulási Megállapodás Módosításáról is. Megállapítja, hogy Nagyacsád Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő határozatot hozta:

**60/2017.(X.25.) önkormányzati határozat**

Nagyacsád Község Önkormányzatának Képviselő-testülete a Pápakörnyéki Önkormányzatok Feladatellátó Társulása Társulási Megállapodásának 17. módosítását, valamint azt egységes szerkezetben az előterjesztés 1. és 2. melléklet szerinti tartalommal jóváhagyja.

Határidő: Azonnal

Felelős: Polgármester

Szalóky Nándor polgármester elmondja, hogy a játszótéri eszközök beszerzéséről született egy határozat, de szeretné pontosítani. Beérkeztek az árajánlatok, 144.990.-Ft összegben. Egy mászóvár és egy drótkötélpálya kerül beszerzése.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő határozatot hozta:

**61/2017.(X.25.) önkormányzati határozat**

Nagyacsád Község Önkormányzat Képviselő-testülete úgy döntött, hogy megrendeli a Fair Play Trade Kft-től (1171 Budapest, Lokátor u. 7.) a következő kültéri játékokat:

1 db drótkötélpálya, bruttó értéke: 698.500.- Ft

1db Plútó játszóvár, bruttó értéke: 698.500.-Ft, +szállítási költség 44.990.- Ft .

Felelős: polgármester

Határidő:azonnal

Megkérdezi, hogy van-e még kérdés, hozzászólás?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2017. október 25-i nyilvános ülést 18 óra 15 perckor berekeszti.

 K.m.f.

**Szalóky Nándor Ivanics Barbara**

 **polgármester jegyző**

**A jegyzőkönyv tartalmáért felel:**

**Novák Edit**

**aljegyző**